ΤΙΜΩΡΙΑ
Τιμωρία;
Γιατί είμαι τιμωρία;
Ήσουν κακό κορίτσι.
Τι;
-Τα βιβλία μου. -Τα κακά κορίτσια δεν τα χρειάζονται.
Εντάξει, ίσως μ' αρέσει να είμαι κακιά.
Ναι, σ' αρέσει.
Και το πιο κακό σ' εσένα είναι ότι προδίδεις τη φίλη σου.
Ναι.
Πολύ σέξι που τη μαχαιρώνεις πισώπλατα.
Θα πληγωθεί τόσο πολύ!
Ξεκίνησε κάπως σέξι,
αλλά κατέληξε σε κατσάδιασμα.
Καθόλου καλό σέξι όνειρο, Ντέβι.
ΕΓΩ ΠΟΤΕ …ΔΕΝ ΓΟΥΣΤΑΡΑ ΕΝΑ ΚΑΚΟ ΑΓΟΡΙ
Ντέβι, έλα! Δεν γίνεται να αργήσω σήμερα.
Εντάξει.
Φαίνεται πως η σκάλα τερμιτών κατέρρευσε.
Ας τηλεφωνήσω σε κάποιον.
Δεν χρειάζεται, Ναλού. Θα έρθει κάποιος σήμερα το πρωί.
Τι; Ποιος;
Μου πρότεινε ο Λεν έναν φανταστικό εργολάβο.
Ξέρει από αυτά.
Ο Λεν έχει πλατινένιο σήμα στο Yelp.
Το παίρνεις αν αφήσεις πάνω από 50.000 κριτικές.
Αυτός θα είναι.
-Εσύ. -Περάστε.
Γνωρίζεστε;
Γνωριστήκαμε στο γραφείο της διευθύντριας. υπό πολύ δυσάρεστες συνθήκες.
Συνθήκες που επινόησε η κόρη σου.
Ξέρεις κάτι; Δεν νομίζω ότι θα πετύχει.
-Λυπάμαι για τον χρόνο που σου φάγαμε… -Έλα, Ναλίνι.
Είναι ήδη εδώ.
Ποιος ξέρει πότε θα βρούμε άλλον;
Μπορούμε να περιμένουμε.
Δεν βρίσκω το βιβλίο των…
Τι διάολο;
Καλά. Πότε ξεκινάς;
Η σάπια σκάλα ταρακούνησε την Ντέβι,
αλλά όχι τόσο όσο το σέξι όνειρο με τον Ίθαν.
Δεν είχε καταφέρει να τον βγάλει από το μυαλό της από…
Έλεγα από μέσα μου
"Να πάρει.
Η Ντέβι είναι σέξι".
Παρόλο που ο κορμός του Ίθαν ήταν ένας ευχάριστος περισπασμός
από μια κατεστραμμένη τελευταία χρονιά,
ήταν αποφασισμένη να μείνει καλή φίλη της Έλενορ.
Ανυπομονώ να τον ανοίξω σαν πόρτα κελαριού
και να εξερευνήσω τους κρυμμένους θησαυρούς.
Αρκούσε να αποφύγει τον Ίθαν με κάθε
καβάλο.
Θεέ μου, συγγνώμη. Δεν ήθελα να σε χτυπήσω…
Στο πουλί;
Σίγουρα όχι.
Μάλλον θα ονειρευτούμε αυτό τώρα.
Πάξτον; Τελικά σε είδα. Δεν ήμουν σίγουρη.
Έχω πολύ ξαναμμένο υποσυνείδητο.
-Τι; -Ξέχνα το.
-Τι κάνεις εδώ; -Δουλεύω εδώ τώρα.
Είμαι βοηθός προπονητή κολύμβησης.
Σωστά. Ξεκινάω πρακτική με τον σχολικό τροχονόμο.
-Τι κάνεις εδώ; -Είμαι βοηθός προπονητή κολύμβησης.
Τι; Αλήθεια; Και το ASU;
Ναι, δεν πήγε καλά. Δεν ήταν το σωστό μέρος για μένα.
Ναι, αλλά πώς το κατάλαβες;
Πόσο έκατσες, δύο εβδομάδες; Τι είπαν οι γονείς σου;
Το πανεπιστήμιο δεν είναι για όλους. Το ξέρεις, έτσι;
Είναι ελιτίστικο από μέρους σου…
Δεν το εννοούσα έτσι.
Απλώς, δεν ξέρω. Νόμιζα ότι θα έδινες λίγο παραπάνω χρόνο
προτού τα παρατήσεις.
Ευχαριστώ για το ενδιαφέρον, αλλά είμαι ενήλικας.
Ξέρω τι κάνω.
Γεια.
Μιλούσες με τον Πάξτον; Τι κάνει εδώ;
Δουλεύει εδώ πλέον.
-Τι νέα; -Θα σ' αρέσει πολύ αυτό.
Θα δούμε αν ο Ίθαν βγάλει το φούτερ
κι αν θα σηκωθεί και το μπλουζάκι του.
Εγώ απλώς τρώω το μήλο.
Ωραία. Δεν θέλω να δω τον Ίθαν χωρίς μπλούζα.
Ντέβι, νιώθεις καλά;
Σε έχω δει να χοροπηδάς για να δεις αφίσα με άντρες χορευτές.
Συμβαίνει!
Δεν καταλαβαίνω.
Ξεχάσαμε ότι βανδάλισε το SUV της Ντέβι;
Δεν το ήξερε. Νόμιζε ότι ήταν της καθηγήτριας.
Εννοείς τους υποαμειβόμενους ήρωες από τους οποίους μαθαίνουμε καθημερινά;
Φαμπ, μόλις χώρισα.
Αν θέλω να φαντάζομαι ότι είμαι κοπέλα ενός έκφυλου, άσε με.
Η Ντέβι κατάλαβε ότι ίσως αυτή να ήταν η απάντηση στο πρόβλημά της.
Αν η Έλενορ ήταν κοπέλα του Ίθαν, θα ήταν επισήμως απαγορευμένος.
Τα όνειρα της Ντέβι θα αφορούσαν πάλι δόντια να πέφτουν
ή να είναι γυμνή στο σχολείο.
-Ζήτα του να βγείτε. -Αλήθεια;
Ίσως τον καλέσω στο μεσαιωνικό μάθημα γελωτοποιών απόψε.
Φυσικά. Ή υπάρχουν εστιατόρια και τέτοια πράγματα.
Αλλά πήγαινε εκεί
και μίλα του.
Ναι, εντάξει. Θα μπορούσα να…
-Γαμώτο, έρχεται εδώ. -Τι;
Γεια, τι νέα;
Θα κάνουμε πάρτι στο σπίτι μου.
-Μπορείτε να έρθετε. -Ωραία.
Ναι. Ναι, υπέροχα νέα, γιατί η Έλενορ εδώ λατρεύει τα πάρτι.
-Αλήθεια; -Απολύτως.
Είμαι κάτι σαν ντίσκο ψυχή του πάρτι.
Δεν ξέρω τι σημαίνει αυτό, αλλά θα τα πούμε απόψε.
Φίλε, γωνιακό γραφείο. Ωραία.
Αν και μυρίζει ούμπαλα, λόγω των αποδυτηρίων.
Το συνηθίζεις.
Διακρίνω μια μελαγχολία.
-Τι τρέχει, νούμερο ένα ροκ σταρ; -Τίποτα.
Έκανα λάθος που άφησα τις σπουδές;
Πλάκα κάνεις; Ούτε καν.
Δες. Θα πληρώνεσαι για να κάνουμε παρέα. Τι είναι καλύτερο;
Το ξέρω, έτσι; Το πανεπιστήμιο ήταν χάλια.
Όλοι στο ASU ήταν μαλάκες.
Τώρα που είμαι εδώ, θα είναι όπως παλιά,
αλλά δεν θα έχω διάβασμα.
-Αυτό είναι το όνειρο, μωρό μου. -Ακριβώς.
Συγγνώμη, απλώς η Ντέβι με προβλημάτισε
και τώρα έχω αμφιβολίες.
Μην την ακούς. Παραλίγο να σκοτώσει μια γιαγιά.
Και κάνει παρέα με άτομα που πληγώνουν καλά αγόρια.
-Πώς τα πας, φίλε; -Είμαι κουλ.
Δεν κοιτάω τον ουρανό κάθε βράδυ
αναρωτώμενος αν η Έλενορ κοιτά το ίδιο φεγγάρι.
Ή άλλο φεγγάρι.
Λυπάμαι, φίλε.
Χαίρομαι που έχω εδώ τον κολλητό μου. Έμαθα για ένα πάρτι απόψε.
-Ας τους δείξουμε ότι γύρισε ο βασιλιάς. -Ναι, φίλε.
-Θα οδηγήσεις. Έσκασε το ποδήλατό μου. -Γιατί συμβαίνει συνεχώς;
Καλημέρα, Μπέντζαμιν.
Ακόμα δεν μου μιλάς;
Επειδή επέμενε η κοπέλα του, η Μάργκο,
ο Μπεν δεν μιλούσε στην Ντέβι.
Ήταν πολύ περίεργο.
Ακόμα κι όταν ήταν θανάσιμοι εχθροί, συνέχιζαν να μιλούν.
Γεια σας. Είμαι η κα Τόμσον.
Θα αναλάβω τη Λογοτεχνία προσωρινά
μέχρι να αναρρώσει η δρ Κις από τα χειρουργεία.
Φαίνεται πως τα κόκαλά της θρυμματίστηκαν σαν γυαλιά.
Τέλος πάντων, διαβάζετε τη Δοκιμασία. Από τα αγαπημένα μου.
Ξέρατε ότι αν και διαδραματίζεται το 1600, γράφτηκε ως αλληγορία για τον μακαρθισμό;
Θέλω να γίνετε δυάδες και να συζητήσετε τη σχέση του με το σήμερα.
Τι λέτε να γίνετε ομάδα;
-Μάλλον θα πρέπει να μου μιλήσεις τώρα. -Καλά.
Λοιπόν, πώς ταυτίζεσαι με μια ιστορία
για άδικες κατηγορίες και καταστροφές ζωών;
Ζήτησα συγγνώμη. Δεν ήταν εσκεμμένο.
-Φαινόταν ότι εκείνη χάλασε το αμάξι. -Δεν έχει σημασία.
Μπορούμε να το ξεχάσουμε;
Η Μάργκο δεν έμπλεξε, το αμάξι φτιάχτηκε. Τέλος.
Έτσι πρέπει να είναι προς το παρόν.
Γιατί απειλείται; Ξέρει ότι το σεξ ήταν κακό, σωστά;
Χριστέ μου.
Κυρία Τόμσον;
-Ναι; -Να κάνουμε μεγάλες ομάδες;
Θέλω να συζητήσω με πιο πολλά άτομα.
Τέλεια ιδέα.
Ναι, ας κάνουμε έναν κύκλο με τα θρανία.
Ναλού!
Πάμε να δούμε μια μεγάλη ταινία. Ή πάμε να δω τη Μεξικανική Ριβιέρα.
Χωρίς βαλίτσες. Ψωνίζουμε εκεί.
Μα τι λες;
Θεέ μου!
Εντάξει.
Θα αναρωτιέσαι πού είναι η σκάλα.
Ο άγνωστος που προσέλαβα την πέταξε στα σκουπίδια.
Άντρες;
Τελικά, το σκαλοπάτι ήταν το λιγότερο.
Υπήρχε μεγαλύτερη μόλυνση από τερμίτες. Θα κατέρρεε όλη η σκάλα.
Θα σε σταματήσω. Δεν είμαι χαζή. Πας να με χρεώσεις παραπάνω εργασίες.
Δεν πάω να κάνω κάτι τέτοιο. Ήταν απαραίτητο για την ασφάλειά σας.
Καλύτερα να ανησυχείς για τη δική σου ασφάλεια.
Προτού φωνάξεις τον άντρα σου…
Δεν υπάρχει άντρας.
Μπορώ να χαστουκίσω κάποιον μόνη μου.
Μετά χαράς να ξαναβάλω τη σκάλα σου αν θες να συνεχίσετε να πέφτετε.
Αλλιώς, το συνεργείο μου θα έρθει το πρωί
με ξύλο που δεν είναι 90% σκελετοί εντόμων. Σύμφωνοι;
Γεια.
Τι κάνεις;
Καλά.
Καλά. Απλώς αράζω, οπότε…
-Ωραία. Χαίρομαι που το ακούω. -Ναι.
Πάω να βρω τον Πάξτον.
-Ναι. Χάρηκα που… -Ναι.
Που μιλήσαμε.
Γεια, Ελ. Συγγνώμη που αργήσαμε.
-Ο οδηγός Uber φοβόταν να οδηγήσει. -Μίλησες με τον Ίθαν;
Όχι, δεν τον έχω δει.
Τότε, πήγαινε να τον βρεις.
Γεια. Χαίρομαι που ήρθατε.
Ναι, είμαστε όλες εδώ.
Γεια σου, Ίθαν. Τι γλέντι!
Αγόρασα ένα μπουκάλι βερμούτ. Πού να το βάλω;
Μάλλον δίπλα στα υπόλοιπα ποτά που είναι σε μια στοίβα πίσω σου.
Ωραία.
Ξέρεις; Θα το πάω εγώ.
Ναι. Θέλω να κάνω μια γύρα, να πω γεια στα φιλαράκια.
Ίσως πάω για κατούρημα.
Καταλάβατε. Τα λέμε σε λίγο.
-Ναι, είσαι. -Όχι, το ορκίζομαι.
Φίλε, αυτό το πάρτι είναι ό,τι χρειαζόμουν.
Αμήν. Σέρμαν Όουκς για πάντα!
Πάμε! Ναι! Κατέφθασε το Τριζόνι!
Είναι το χόρτο μου πειραγμένο ή βλέπω τον Πάξτον Χολ-Γιοσίντα;
Γύρισες, φίλε;
Είναι φοβερό. Είσαι θρύλος.
Εγώ είμαι. Δεν ξέρω για τον θρύλο.
Ξέρω εγώ.
Ας γλεντήσουμε, μαλάκες! Ναι!
Γεια.
Τι κάνεις εδώ; Είναι χάλια το πάρτι;
Όχι, καθόλου. Απλώς παίρνω λίγο αέρα.
Εντάξει.
Σε πειράζει να αράξω μαζί σου;
Εντάξει.
Η Έλενορ είναι πολύ κουλ, έτσι;
Μάλλον.
Θες να φιληθούμε;
Δεν ξέρω αν πρέπει.
Λοιπόν, καλή προσπάθεια.
Ντέβι;
Έλενορ, για σένα λέγαμε.
Ελ, περίμενε. Λυπάμαι πολύ. Άσε με να σου εξηγήσω.
Τι να μου εξηγήσεις; Την έννοια της προδοσίας;
Νομίζω πως του αρέσω.
Με φλερτάρει όλη την εβδομάδα.
Προσπάθησα να μείνω μακριά για χάρη σου, αλλά νομίζω ότι κι εμένα μ' αρέσει.
Δεν μπορούσαμε να αντισταθούμε άλλο, και με φίλησε.
Ωραία ιστορία. Φίλησε κι εμένα.
Πριν από 15 λεπτά, δίπλα στο ψυγείο, φίλησε κι εμένα!
Τι; Τι μαλάκας!
Ποιος ξεγελά δύο διαφορετικά άτομα στο ίδιο πάρτι;
Άσ' το, ξέρω.
Τι συμβαίνει; Τσακώνεστε;
Ή μήπως θα τραγουδήσετε α καπέλα;
Μην μπλέκεις τώρα τη δεύτερη αγαπημένη μου μορφή τέχνης.
Προφανώς τσακωνόμαστε. Την έπιασα να φιλάει τον Ίθαν.
Τι; Μα εσύ φιλούσες τον Ίθαν δίπλα στο ψυγείο.
Έλενορ, συγγνώμη. Το έκανα γιατί νόμιζα ότι υπήρχε ένα δέσιμο.
Τι χάλια! Δεν έχουμε αφήσει ποτέ κάποιο αγόρι να μπει ανάμεσά μας.
Ναι, βοηθάει ότι δεν με ελκύουν τα αγόρια,
αλλά μην αφήσετε τον χαζο-Ίθαν να χαλάσει τη φιλία σας.
Ας υποσχεθούμε να μείνουμε μακριά του.
Κατανοώ ότι είναι πιο εύκολο για μένα.
Μπορώ να το κάνω. Έχει πεθάνει για μένα.
Ήδη ξέχασα πόσο ωραία φιλάει.
Κι εγώ μπορώ να τον αποφύγω.
Τέλεια!
Τα φιλαράκια πάνω από τα αγοράκια. Αγκαλιαστείτε.
Το λέω, είναι η ευκαιρία να πάρουμε ασανσέρ.
Γιαγιά, έφερα τις αγαπημένες σου προμήθειες,
για να μην ανεβαίνεις στην ετοιμόρροπη σκάλα.
Ντέβι, βοήθησέ με.
Εντάξει.
Εντάξει. Σφίξε κορμό, γιαγιά.
Μαμά, όχι! Κατέβα από τη σκάλα.
Πού είναι ο γελοίος; Πέρασαν πέντε μέρες χωρίς σκάλα.
Δεν εκπλήσσομαι. Όλη η οικογένειά του είναι απατεώνες.
Κάλεσα επανειλημμένα χωρίς απάντηση.
Θα πρέπει να υπάρχει αστυνομικό τμήμα για αμελείς εργολάβους.
Θεία, κοιτάω το Instagram του. Μάλλον είναι σε άλλη δουλειά.
Ωραίο πλακάκι ψαροκόκαλο. Αναρωτιέμαι τι χρώμα να είναι.
Πώς τολμάει να μας αφήνει για να σουλατσάρει αλλού;
Θα του τηλεφωνήσω
και θα αφήσω στον τηλεφωνητή μια καλή κατσάδα.
-Ορίστε. -Τι;
Πήρα τη διεύθυνση. Λεωφόρος Αρόγιο 4124 στο Καλαμπάσας.
Τι; Πώς το κατάλαβες;
Τσεκάρεις ποιος τον έχει ταγκάρει,
την τοποθεσία, διασταυρώνεις με Venmo…
-Δεν έχετε χρησιμοποιήσει κινητό; -Τρομακτική η γενιά Z.
Καλημέρα. Θα προσπαθήσω να 'μαι σύντομη.
Πρώτη δουλειά. Θα ήθελα να καλωσορίσω επισήμως
τον κύριο Πάξτον Χολ-Γιοσίντα, που θα μπει στο Τμήμα Αθλητισμού.
Τι νέα;
Και να σας συστήσω τη νέα αναπληρώτρια, τη Λίντσεϊ Τόμσον.
Μόλις τελείωσα το πανεπιστήμιο. Ανυπομονώ να εκπαιδεύσω νεαρά μυαλά.
Χαριτωμένο. Να 'σαι καλά.
Εντάξει, και τέλος, η στολή του Τριζονιού ακόμα λείπει.
Δεν μπορούμε να αγοράσουμε καινούρια. Δείτε αυτό το αχούρι.
Θα εκτιμηθεί κάθε πληροφορία.
Άκουσα κάποιους κολυμβητές να λένε ότι ίσως κάποιος να δανείστηκε το Τριζόνι
για ένα πάρτι άσχετο με το σχολείο.
Και ίσως να είναι κάτω από τις κερκίδες καλυμμένο με εμετό.
Τέλεια.
Ντον, φέρε μου τα λαστιχένια γάντια. Πάμε στις κερκίδες.
Η συνάντηση διακόπτεται.
Γεια, είμαι η Λίντσεϊ.
Εδώ ήσουν μαθητής;
Ναι. Μόλις αποφοίτησα.
Ωραία. Θα είναι τρελό να επιστρέφεις ως καθηγητής.
-Δεν θα το έλεγα. Το ίδιο είναι. -Σοβαρά;
Δεν νιώθεις σαν αποτυχημένος; Δεν σε κοροϊδεύουν;
Όχι. Αλλά δεν νομίζω ότι κάποιος εδώ θα με κορόιδευε.
Περίμενε. Νομίζεις ότι είσαι πρότυπο.
Μετά σχολιάζουν τους αντίχειρές σου, και φοβάσαι να κρατήσεις κιμωλία.
-Πολύ άσχημο. -Ναι.
Αλλά, και πάλι, δεν ανησυχώ για αυτό.
Θα ακουστεί αλαζονικό και περίεργο, αλλά ήμουν σημαντικός εδώ.
Εντάξει, μπράβο σου.
Αλλά αν αλλάξει κάτι, ξέρεις πού θα με βρεις.
Ευχαριστώ.
Η Ντέβι κράτησε την υπόσχεση στην Έλενορ
κι απέφυγε με επιτυχία τον Ίθαν όλη τη βδομάδα στο σχολείο.
Μα όπως οι πιο πολλοί σέξι άντρες, ο Ίθαν αγνοούσε το δράμα γύρω από εκείνον
και δεν είχε ιδέα ότι τον απέφευγαν.
Γεια.
Ήταν πολύ ωραία στο πάρτι μου.
Περίπου.
Μέχρι που έμαθα ότι φίλησες τη φίλη μου προτού φιληθούμε.
Να πάρει. Το έμαθες;
Δεν το σχεδίασα.
Αλλά σε είδα να κάθεσαι έξω
και είπα "Ναι, θέλω να τη φιλήσω τώρα".
Και το έκανα.
Διάολε, η λογική του είναι άψογη.
Έλα στο πάρκινγκ στο διάλειμμα.
Θα κάνω ένα κόλπο στο σκέιτ για σένα.
Εντάξει.
Εξαιτίας της Ντέβι.
Θα κάτσω εδώ πίσω, για να μη μου πιάσει κουβέντα η Ντέβι.
Δεν με νοιάζει αν της μιλήσεις.
-Δική σου ιδέα ήταν να μην της μιλάς. -Ναι, γιατί είναι πιο εύκολο έτσι.
Πάντα περιπλέκει τα πράγματα.
Αν το λες εσύ, οξύθυμε βασιλιά μου.
-Τα λέμε μετά το μάθημα. -Εντάξει.
Αυτό κι αν ήταν γροθιά στο στομάχι.
Η αυτοπεποίθηση κάποιας
ίσως χρειαστεί ανέβασμα από κάποιον σκέιτερ μετά απ' αυτό.
Ναι!
Έλενορ; Τι κάνεις εσύ εδώ;
Τίποτα. Λατρεύω τον εναλλακτικό αθλητισμό.
Άσε τις αηδίες. Ήρθες για τον Ίθαν, ενώ υποσχέθηκες ότι δεν θα το κάνεις.
Και; Όπως κι εσύ.
Όχι. Είμαι εδώ για τη λιακάδα.
Έχω χαμηλά επίπεδα βιταμίνης D.
Εσύ θες βιταμίνη Ντε και καλά τον Ίθαν!
Εντάξει. Ας παραδεχτούμε ότι μας αρέσει ακόμα.
-Πώς θα το λύσουμε; -Απλά. Δώσ' τον μου.
Άρεσε πρώτα σ' εμένα, τον φίλησα πρώτη και χώρισα. Το χρειάζομαι.
Εντάξει, τι; Αν κάποια το χρειάζεται, είμαι εγώ.
Σε παράτησε κάποιος που σε αγαπούσε, σε ζήτησε σε γάμο
μετά από μια ουσιαστική σχέση και άφθονο, υπέροχο σεξ.
Αυτός που με ξεπαρθένεψε με παράτησε για κάποια και δεν μου μιλάει.
Ειλικρινά, οι πρώτες εβδομάδες της χρονιάς ήταν σκέτη…
Φιλήθηκες κιόλας;
Βρε βρε βρε.
Γεια σας, δελτίο του KTLA.
Θα στείλουμε υλικό για το τμήμα με τις απάτες.
-Βλέπετε… -Τι συμβαίνει; Τι κάνεις εδώ;
-Έχεις εστιάσει; -Ναι.
-Όχι σε αργή κίνηση σαν την πρόβα. -Ωραία.
Αυτός εδώ άφησε μια οικογένεια πολλών γενεών χωρίς σκάλα για μια βδομάδα.
Δεν υπάρχει λόγος να στείλετε κάτι στο δελτίο.
-Να το συζητήσουμε; -Καλά.
Η κάμερα θα γράφει.
Νόμιζες ότι μπορούσες να με εκμεταλλευτείς γιατί είμαι κάποια αδύναμη χήρα;
Δεν ήξερα ότι είσαι χήρα.
Υπέθεσα ότι είσαι χωρισμένη λόγω
προσωπικότητας.
Πολύ αγενές.
-Θα ερχόμουν την επόμενη βδομάδα. -Την επόμενη βδομάδα;
Τρεις γυναίκες μοιράζονται ένα μπάνιο.
Όλα είναι βουλωμένα, Άντρες. Όλα.
Άκου, δεν είμαι κακός επαγγελματίας.
Απλώς είμαι λιγάκι
εμπαθής.
Είμαι θυμωμένος για ό,τι έγινε με τα κορίτσια.
Η Μάργκο είναι ευαίσθητη. Τη μεγαλώνω μόνος μου.
Τη μεγαλώνεις μόνος σου;
Η γυναίκα μου έφυγε για να ανοίξει μαγαζί ερωτικών παιχνιδιών με τον φίλο της.
Έχω διαφορετική ιστορία.
Θα σταματήσω να τραβάω. Αρχίζω να νιώθω λιγάκι αδιάκριτη.
Λυπάμαι που σου συνέβη αυτό, Άντρες,
και λυπάμαι για το πώς φέρθηκε η Ντέβι στην κόρη σου.
Αλλά χρειάζομαι τη σκάλα.
Ναι. Υπόσχομαι να έρθω αύριο πρωί πρωί.
-Μπορείς να τον πάρεις. -Τι;
Ο Ίθαν, είναι δικός σου.
Ούτε καν μ' αρέσει.
Νομίζω ότι μου έλειπε ο Τρεντ και ήθελα να ξεχαστώ.
Ελ, λυπάμαι πολύ. Γιατί δεν λες στον Τρεντ πώς νιώθεις;
Δεν μπορώ. Έπρεπε να δεις την έκφρασή του όταν άκουσε ότι φίλησα τον Ίθαν.
Έχω να τον δω έτσι από τότε που έπεσε από την πινακίδα Χόλιγουντ.
Σίγουρα θα του λείπεις όσο σου λείπει.
Τον σκέφτομαι πολύ, ειδικά τη νύχτα.
Μερικές φορές αναρωτιέμαι αν κοιτάμε το φεγγάρι ταυτόχρονα.
Τέλος πάντων, λυπάμαι που τα πράγματα ήταν δύσκολα για σένα.
Αυτό με τον Μπεν είναι χάλια.
Ναι, δεν είναι και ωραίο.
Σου αξίζει να διασκεδάσεις.
Και νιώθω ότι ο Ίθαν ξέρει να περνάει καλά.
Σεξουαλικά εννοώ. Δεν νομίζω ότι είναι χομπίστας.
Ναι.
Σίγουρα δεν σε πειράζει;
Έχεις την ευχή μου επισήμως.
Ευχαριστώ. Είσαι πολύ καλή φίλη.
Κάποτε θα μου δώσεις έναν εραστή σου και θα 'μαστε πάτσι.
Σύμφωνοι.
Εντάξει.
Πώς προχώρησε τόσο γρήγορα;
Με ξέχασε τελείως;
Τότε που φάγαμε σαν τη Λαίδη και τον Αλήτη;
Τίποτα δεν σήμαινε;
Φίλε, λυπάμαι πολύ.
Δεν είμαι μόνο σούπερ τούβλο, αλλά και μέγας κερατάς.
Έλα, φίλε.
Άκου, δεν θα νιώθεις έτσι για πάντα.
Σου το υπόσχομαι.
Πάω να πάρω την τσάντα μου κι έρχομαι.
Είδατε τον Πάξτον που ήρθε το Σαββατοκύριακο;
Τελικά, δουλεύει στο σχολείο τώρα.
Είναι αξιολύπητο.
Γεια. Είσαι καλά; Είδα ότι σε χτύπησε ο Σριμπ.
Ναι, δεν ήταν κάτι σοβαρό.
Είπαν ότι πέταξες στον αέρα. Νόμιζαν ότι πέθανες.
Υπάρχει λόγος που περιμένεις εδώ;
Ήθελα να βεβαιωθώ ότι είσαι καλά.
Και να δω
αν θες να αράξουμε μαζί;
Εντάξει.
Μόνο αν δεν φιλάς φίλες μου. Και άλλες που δεν είναι φίλες μου.
Θα προτιμούσα να είμαι η μόνη που φιλάς.
Σκληρό, αλλά δίκαιο.
Δεν ξέρω αν το πρόσεξες, αλλά ψήλωσα το καλοκαίρι.
Ναι, φίλε, το πρόσεξε.
Και υποθέτω ότι τα κορίτσια με γουστάρουν τώρα,
οπότε έγινα λιγάκι άπληστος.
Αλλά μ' αρέσεις.
Κι εμένα.
Οπότε, ναι, μπορώ να σταματήσω να φιλάω κορίτσια.
Εκτός από…
εσένα.
Υποτιτλισμός: Γκέλη Τόγια